ເພື່ອເປັນການສຶກສາ ແລກປ່ຽນບົດຮຽນເຊິ່ງກັນ ແລະກັນຂອງຜູ້ປະກອບການໃຫ້ສາມາດເຊື່ອມໂຍງຮູບແບບການທ່ອງທ່ຽວຂອງສອງປະເທດກວ້າງຂວາງສະດວກສະບາຍວ່ອງໄວຍິງຂຶ້ນ, ທາງສາຍການບິນ ບາງກອກແອເວ (Bang Airways) ຮ່ວມກັບ ການທ່ອງທ່ຽວແຫ່ງປະເທດໄທ, ສຳນັກງານໂຮຈີມິນຈຶ່ງໄດ້ຈັດ(Fame Trip)ນຳທ່ຽວຂຶ້ນໃນທ້າຍເດືອນກັນຍາ ປີ2015 ໂດຍມີຜູ້ປະກອບການທ່ອງທ່ຽວ ແລະ ຕົວແທນຈຳໜ່າຍ ບາງກອກແອເວ ຈຳນວນ 12 ທ່ານ ລວມທັງຜູ້ປະສານງານ ບາງກອກແອເວ ແລະ ສື່ມວນຊົນ. ງານຄັ້ງນີ້ໄດ້ທ່ຽວຊົມ 3 ຈັງຫວັດຄື: ຣະຍອງ, ຈັນທະບູລີ ແລະ ພັດທະຍາ ໄດ້ສຳຜັດເຖິງວິຖີຊີວິດ, ແຫຼ່ງທ່ອງທ່ຽວທີ່ເປັນທຳມະຊາດ ໂດຍສະເພາະເກາະສະເມັດ ເປັນດິນແດນແຫ່ງຕຳນານສໍາລັບ ຈັນທະບູລີ, ທ່ຽວຊົມຮອງຮອຍປະຫວັດສາດ ແລະ ວິຖີຊີວິດແບບດັ້ງເດີມທີ່ຈະເລີນໄປດ້ວຍພອຍ. ພິເສດທີ່ສຸດແມ່ນໄດ້ສຳຜັດຈຸດຊົມວິວທີ່ງົດງາມທີ່ສຸດໃນພາກຕາເວັນອອກຂອງປະເທດໄທນັ້ນກໍຄື ເນີນນາງພະຍາ ແລະ ພັດທະຍາ ທີ່ມີແຫຼ່ງທ່ອງທ່ຽວຈຸດເດັ່ນເປັນ ປາສາດສັດຈະທຳ ຖືກປະດິດສ້າງຂຶ້ນດ້ວຍໄມ້ທີ່ມີຄວາມງາມອັນມະຫັດສະຈັນ ແລະ ຫຼີ້ນນໍ້າໃນສວນສະໜຸກ(CN Catoon Network AmaZone).